
РЕПУБЛИКА БЪЛГАРИЯ
	Министерство на околната среда и водите			Регионална инспекция по околната среда и водите - Пловдив

    

УТВЪРЖДАВАМ:




ДОКЛАД 
за извършена комплексна проверка 

На основание: План за контролната дейност за 2026 г. на РИОСВ – Пловдив, утвърден от Министъра на околната среда и водите и Заповед № РД-23/02.02.2026 г. на Директора на РИОСВ – Пловдив 
Дата на извършване на проверката: 19.08.2026 г.
Обект – Печатна база,  
с местонахождение: с. Цалапица, местност „Петров кладенец“, общ. Родопи, обл. Пловдив, 
стопанисван от „ФЛЕКСПРИНТ” ЕООД
I. Цел на проверката:
Основна цел на проверката е установяване нивото и степента на съответствие на дейността в обекта с изискванията на екологичното законодателство по компоненти и фактори: атмосферен въздух и води /отпадъчни/

II. Проверени инсталации:
     	На територията на обекта са  проверени:
-  проверени технологични и горивни източници на емисии в атмосферния въздух и пречиствателни съоръжения към тях в Цех „Печатен“, Цех „Гъвкави опаковки“, Цех „Довършителни дейности“, Помещение за озонолазерна перфорация,
-  ЛПСОВ и пунктове за мониторинг на отпадъчни води,
-  документация;

III. Констатации от проверката по компоненти и фактори на околната среда: 
В обект “Печатна база“ с местонахождение: с. Цалапица, местност „Петров кладенец“, общ. Родопи, обл. Пловдив се извършват дейности печатане, горещо щамповане, ламиниране, нарязване, перфорация и разролване, разпределени в Цех „Печатен“, Цех „Гъвкави опаковки“, Цех „Довършителни дейности“, Помещение за озонолазерна перфорация.
	
1. По компонент „Атмосферен въздух“:
В обекта се експлоатират технологични източници на емисии в атмосферния въздух - машини за дълбок печат и флексопечат в Цех „Печатен“ и  ламинираща машина в Цех „Гъвкави опаковки“. От подземен резервоар по тръбен път се доставя етилацетат до машините за дълбок печат за разреждане на мастила и за почистване на печатни инструменти. Осигурена е инсталация за регенериране на разтворител с две линии абсорбери за пречистване преди отвеждане на формираните емисии от машините за дълбок печат. 
Горивни източници на емисии в атмосферния въздух са 2 бр. котли /основен и резервен/ и Маслен бойлер /регистрирана нова Средна горивна инсталация/. Масленият бойлер се ползва за работа на инсталацията за регенерация на разтворител. 
[bookmark: _GoBack]Изпускащите устройства на технологичните и горивни източници на емисии са оборудвани с пробовземни точки за провеждане на регламентирани собствени периодични и/или контролни измервания на концентрациите на вредни вещества изпускани в атмосферния въздух. Дружеството провежда собствени периодични измервания /СПИ/ по реда на Глава пета от Наредба №6/1999 г. Резултатите от проведените СПИ се докладват пред РИОСВ-Пловдив в изпълнение на изискванията на чл.39, ал.2 от същата Наредба №6/1999 г. и показват спазване на нормите на допустими емисии, определени за измерваните показатели. Дружеството не е представило информация по чл.9г, ал.3, т.14 и т.15 от Закона за чистотата на атмосферния въздух за  календарната 2025 г. 
Дейността „Печатане“ с употреба на продукти съдържащи в състава си летливи органични съединения /ЛОС/ попада в обхвата на категориите дейности с употреба на разтворители от Приложение №1 на Наредба №7/2003 г. за норми за допустими емисии на ЛОС, изпускани в околната среда, главно в атмосферния въздух в резултат на употребата на разтворители в определени инсталации (обн. ДВ, бр.96/2003 г., с посл. изм. и доп.). В качеството на оператор на инсталация, извършваща дейност с употреба на разтворители по смисъла на определенията дадени в Параграф 1, т.1 и т.6  на ДР към същата Наредба №7/2003 г. „ФЛЕКСПРИНТ” ЕООД е изпълнило изискването за вписване на инсталацията в публичния регистър по чл.30л от Закона за чистотата на атмосферния въздух, за което има издадено от директора на РИОСВ-Пловдив Удостоверение за регистрация. На годишна база консумацията на  разтворители в инсталацията надвишава долната прагова стойност за консумация на разтворители, определена в т.3 на Приложение №2 от Наредба №7/2003 г. В изпълнение на  чл.20, ал.1 и ал.3 от същата наредба дружеството ежегодно изготвя и представя пред РИОСВ-Пловдив План за управление на разтворители /ПУР/. ПУР за 2025 г. е утвърден с Решение на директора на РИОСВ-Пловдив. Използваните продукти съдържащи ЛОС се доставят от български производители и доставчици и доставчици от ЕС. 
За климатизация в обекта и охлаждане на технологични съоръжения се експлоатира стационарно климатично оборудване, работещо с флуорсъдържащи парникови газове /ФПГ/ със заряд над 5 тона въглероден диоксид еквивалент. През месец февруари 2026 г. две системи са демонтирани, за което е представен Протокол от сертифицирано от ББКМ лице. Досиетата на системите се водят редовно, проверките за течове се извършват от сертифицирани лица и се спазва регламентираната периодика. В изпълнение на изискванията на чл.35, ал.1, т.1 и чл.39а от Наредба №1/2017 г., дружеството, подава ежегодно отчет по Приложение №9 в Информационната система за флуорсъдържащи парникови газове. Подаденият в срока до 31.03.2026 г. годишен отчет за календарната 2025 г. е със статус „Валиден“. Описаното в отчета оборудване, съответства на наличното в обекта. Същото е етикетирано съобразно действащото законодателство.

2. По компонент „Води“: 
Дружеството „ФЛЕКСПРИНТ” е титуляр на разрешително за заустване за ползване на повърхностен воден обект – „отводнителен канал“, държавна публична собственост, с цел заустване на битово-фекални отпадъчни води след пречистване в ЛПСОВ, производствени температурно замърсени отпадъчни води и дъждовни отпадъчни води. Формираните битово-фекални отпадъчни води на обекта се пречистват в действащо пречиствателно съоръжение за биологично пречистване с автоматичен режим на работа. Производствените охлаждащи води нямат пряк достъп с други производствени води.
На обекта е осигурено измерване на количествата заустени пречистени отпадъчни води. В технологичен дневник ежемесечно се записват измерените количества на  отпадъчните води. Пунктовете за собствен мониторинг са трайно обозначени и сигнализирани с безопасен и постоянен достъп до тях. Осигурено е  пробовземане от акредитирана лаборатория за изследване на отпадъчните води. В присъствие на представител на дружеството в хода на проверката, от експерт на РЛ-Пловдив е взета проба от температурно замърсени отпадъчни води – Пункт № 2. Поради липса на изтичане от Пункт № 1 не е взета проба. 
Извършена е проверка на отводнителния канал - водоприемник на пречистените отпадъчни води от обекта, при която се констатира, че каналът е видимо чист, с растителност и живи организми, без утайки.
Дружеството изпълнява собствен мониторинг, съгласно разпоредбата на чл. 78, ал.1 от Наредба №1/11.04.2011г. за мониторинг на водите. Докладът по чл. 48, ал.1, т. 12 от Закона за водите за 2025 година е представен в регламентирания срок.

IV. Предписания, срокове за изпълнение, отговорници: На дружеството е дадено предписание – в срок до 27.08.2026 г. да представи в РИОСВ-Пловдив информация по чл.9г, ал.3, т.14 и т.15 от Закона за чистотата на атмосферния въздух за календарната 2025 г.
       
V. Съответствие, последващ контрол: Даденото предписание е изпълнено в срок. 

ИВАЙЛО ЙОТКОВ

Директор на РИОСВ - Пловдив

